Lav et referat af nedenstående tekst:

Tekst:
I april 2011 startede Vendsyssel Håndbold op og kun ét år efter rykkede klubben op i landets næstbedste række. Samtidig med de flotte resultater på banen, kan Vendsyssel Håndbold præsentere et overskud på 53.000 kroner før skat for perioden 1. juli 2011 til 30. juni 2012. - Vores primære formål er at drive professionel damehåndbold, skabe underholdning, brande regionen og skabe værdi for vores partnere og sponsorer, samtidig med en sund økonomi. Så tilfredshed er det ord, vi sætter på år et, skriver klubben i en pressemeddelelse. Vendsyssel Håndbold ligger pt. nummer 12 i 1. division med 7 point.

Referat:
Vendsyssel Håndbold har præsenteret et overskud på 53.000 før skat for klubbens første sæson, der endte i oprykning.